*Ku Seru* (Inggeris: *"By Expletive"*) merupakan sebuah lagu pop yang diterbitkan oleh penerbit terkenal Malaysia, Roslan Aziz pada tahun 2005 sebagai lagu tema filem seram Pontianak Harum Sundal Malam II. Lagu ini dicipta Ajai dan pengarah filem Shuhaimi Baba dan dinyanyikan penyanyi terkenal Misha Omar. 

Lagu ini dimuatkan dalam album ketiga Misha Omar yang diterbitkan pada tahun 2008 berjudul Misha Omar. Lagu ini tidak dikira sebagai single pertama petikan album tersebut, sebaliknya dimuatkan dalam OST filem tersebut.

Rakaman
-------

Lagu dirakam khusus untuk album runut bunyi *Pontianak Harum Sundal Malam 2* yang dikeluarkan pada 12 Oktober 2005. Diterbitkan oleh Roslan Aziz, lagu ini dimuatkan dalam bahagian penutup filem tersebut dimana ia memaparkan watak Maria menziarahi kuburan Meriam dan dikembalikan harta-harta berharga milik Meriam yang dirampas oleh Marsani. Runut lagu ini digunakan sepanjang filem terutama babak seorang bayi dilarikan pontianak serta kontfrantasi antara Meriam dan Maria. Maka lagu ini cipta khusus untuk membayangkan perasaan kedua-dua watak ini. Misha menjadi penyanyi pertama seumpamanya yang merakam sebuah lagu yang memerlukan penyanyinya menjiwai dua watak (seperti berduet dengan diri sendiri).

Bait-bait lirik lagu ini menggambarkan perasaan Meriam yang tidak rela menganggu gugat kehidupan Maria, dan Maria pula mengharapkan Meriam kembali ke dunia asalnya. Ia seolah-olah memaparkan begitu besarnya cinta seorang ibu terhadap anaknya. Ketika rakaman lagu ini Misha dilaporkan menangis kerana terlalu menghayati kedua-dua watak ini. Ia disifatkan sebagai sebuah lagu yang sukar untuk dirakam apalagi untuk dibawa secara langsung. Penerbit terkenal Ramli M.S. pernah mengatakan Misha sewajarnya memenangi persembahan vokal terbaik di Anugerah Juara Lagu ke 21 sekiranya penyanyi ini menyanyikan dengan emosi yang lebih cukup. Pun begitu, persembahan Misha untuk lagu ini masih belum boleh digugat mana-mana artis.

Tenaga Produksi
---------------

Lagu: Ajai  
Lirik: Shuhaimi Baba  
Hakcipta Lagu & Lirik: BMG Music & Warner Chappell  
Penerbit Eksekutif: Roslan Aziz  
Penerbit: Ajai  
Susunan Muzik: Eddie Slam  
 Jururakam: Mat  
Juruadun: Roslan Aziz  
Gitar: Aznan Alias  
Bass: Kelly  
Dram: Ujang  
Keyboards: Eddy Slam  
Programming: Firdaus  
Susunan Strings: Eddie Marzuki  
Studio Rakaman: Wake The Baby

Pencapaian
----------

**Menang**

* Lagu Terbaik Tempat Kedua - Pertandingan Akhir Hits 1 Musim ke-3 RTM
* Lagu Tema Asal Terbaik - Festival Filem Malaysia ke 19

**Pencalonan**

* Lagu Terbaik - Anugerah Industri Muzik ke 13
* Finalis Kategori Balada - Anugerah Juara Lagu ke 21



| * l
* b
* s
Misha Omar |
| --- |
| Diskografi • Filmografi • Anugerah dan Pencalonan • Misha Omar Productions • Lagu Misha di AF •  |
| Album studio | *Misha* (2002) · *Aksara* (2004)  · *Misha Omar* (2008) |
| Album EP |  *Set Pilihan Misha* (2012) · |
| Album kompilasi | *Dia...Misha* (2011) · *Hits Terbaik - Misha Omar dan Jaclyn Victor* (2014) |
| Single | 
Bunga-bunga Cinta • Lilitan Asmara • Halaman Cinta • Terpana • Semoga Abadi • Pulangkan • Dedebu Cinta • Tak Ingin Lagi • Riwayat Cinta • Ku Seru • Nafas Cahaya • Cinta • Sembunyi • Jawapanmu • Cinta Adam dan Hawa • Sampai Disini • Berlalu • Detik Antara Waktu • Angin Syurga • Untuk Bermimpi •  Terima Ku Seadanya  •  Sampai Bila  •  Tanpa Rela  •  Masihkah Ada Rasa Itu?  |
| Lagu-lagu lain | 
Segalanya • Suluhkan Sinar • Tiada Lagi Tangisan • Hati Keliru • Tak Ku Duga • Percayalah Sayang • Teja Menanti Tuah • Mahathir • Wanita Perdana  •  Jiwa Sentuh Jiwa  |
| Konsert | 
 *3 Jewels in Concert* (2012) · *This Is Misha..Live at DFP 2019* (2019)  • *Konsert Orkestra Simfoni Kebangsaan (OSK) bersama Bintang: Misha Omar* (2021)  |
| Filem | 
 *GK3 The Movie* (2005) · *Main-main Cinta* (2006)  |
| Teater | 
 *Muzikal Gamat* (2010) · *Muzikal Uda dan Dara* (2010) · *Muzikal Mahathir* (2010-2011) •  *Mak Dara Nyonya* (2011) • *Monolog Ratapan Gadis(2013)  •*Nyonya & The Gang (2013)  |
| Pengacaraan TV | 
*Sehati Sejiwa (TV)* (2009 - 2010)  |
| Mentor | 
 Adnan Abu Hassan • Ramli M.S. • M. Nasir • Rahim Razali • Syafinaz Selamat •  Rosminah Tahir  |